கேள்வி: மஞ்சிரா ஆறு - விளக்கம் பற்றி தகவல் சொல்.
பதில்: ஆற்றின் பிறப்பிடம் பீடு மாவட்டம் கவல்வாடி கிராமத்திற்கு அருகில் உள்ளது. இந்த நதி உஸ்மானாபாத் மாவட்டம் வடக்கு எல்லையிலிருந்து பாய்கிறது. லாத்தூர் மாவட்டம் குறுக்கே கருநாடகம் மாநிலத்தின் பீதர் மாவட்டத்திற்கும் இறுதியாக தெலங்காணா செல்கிறது. இது பாலகாட் பீடபூமியில் இதன் துணை நதிகளான டெர்னா, தவர்ஜா மற்றும் கர்னியுடன் பாய்கின்றது. மஞ்சராவின் மற்ற மூன்று துணை ஆறுகள் மன்யாட், தேரு மற்றும் லெண்டி ஆகியவை வடக்கு சமவெளியில் ஓடுகின்றன. மஞ்சிரா ஆறு, தன் நீளத்தின் முதல் மூன்றில் இரண்டு பகுதிகளில் பொதுவாக மேற்கிலிருந்து கிழக்கு திசையில் பாய்கிறது. தெலங்காணாவில் உள்ள சங்கா ரெட்டி நகரம் வரை, சிறிது தன் போக்கை மாற்றி வடக்கே பாய்கிறது. நதியின் இறுதிப் பகுதியானது மேற்கில் மகாராட்டிராவிற்கும் கிழக்கே தெலங்காணாவிற்கும் இடையே எல்லையாக அமைகிறது. மஞ்சிரா ஆறு, அரித்ரா ஆற்றுடன் இணைந்து மகாராட்டிராவின் தர்மபாத், மற்றும் தெலங்காணாவில் தென்கிழக்கில் கண்டகுர்த்தியுடன் எல்லையில் கோதாவரி நதியுடன் இணைகிறது. இந்த திரிவேணி சங்கமம் இந்துக்களுக்குப் புனிதமானது. தெலங்காணா ,மாநிலத்தில் உள்ள நிர்மல் மாவட்டத்தில் உள்ள பாசரில் உள்ள புகழ்பெற்ற புனிதமான ஸ்ரீ ஞான சரஸ்வதி தேவஸ்தானம் கோதாவரி ஆற்றின் குறுக்கே அமைந்துள்ளது.http://www.basaratemple.org/
கேள்வி: மஞ்சிரா ஆறு - துணை ஆறுகள் பற்றி நீங்கள் என்ன அறிந்துள்ளீர்கள்?
பதில்: * தெர்னா ஆறு: இது அவுசா வட்டத்தின் தெற்கு எல்லையில் பாயும் மஞ்சராவின் முக்கிய துணை ஆறாகும். * மன்யாத்: இந்த ஆறு பீடு மாவட்டம் உள்ள தர்மபுரியில் பிறந்து லத்தூர் மாவட்டத்தில் உள்ள அகமத்பூர் வட்டம் வழியாகப் பாய்கிறது. * லெண்டி: இந்த ஆறு உத்கிர் வட்டத்தில் பிறந்து அகமத்பூர் வட்டம் வழியாகப் பாய்ந்து நாந்தேட் மாவட்டத்தில் உள்ள திரு ஆற்றில் கலக்கிறது. * கர்னி: இந்த ஆறு வாட்வால் அருகே உருவாகி சாக்கூர் வட்டம் வழியாகப் பாய்கிறது. * தவர்ஜா: தவர்ஜா, லத்தூர் வட்டத்தில் உள்ள முருத் அருகே உருவாகி, லத்தூர்-அவுசா எல்லையில் உள்ள சிவானியில் மஞ்சரா ஆற்றில் கலக்கிறது.
கேள்வி: மஞ்சிரா ஆறு - சுற்றுச்சூழல் பிரச்சனைகள் என்பது என்ன?
பதில்: மஞ்சிரா மகாராட்டிரம் மஞ்சரா நதி என்றும் அழைக்கப்படுகிறது. 20ஆம் நூற்றாண்டின் பிற்பகுதியிலும் 21ஆம் நூற்றாண்டின் முற்பகுதியிலும் மகாராட்டிராவில் உள்ள மஞ்சிராவின் மேல் பகுதிகள் சுற்றுச்சூழல் சீர்கேட்டைச் சந்தித்தன. இது நிலத்தடி நீரை அதிகப்படுத்துவதற்குப் பதிலாக ஓட்டத்தினை அதிகரித்து, மண் அரிப்பு மற்றும் வண்டல் படிதலை அதிகரித்தது.